АҞӘА, жьҭаара 6 - Sputnik. Аҟәа ахәҭак ӡрыжәтәда иаанхоит ахаша, жьҭаара 7 рзы асааҭ 00:00 инаркны 20:00 рҟынӡа, абри атәы аанацҳауеит АУН "Аӡыканал".
Ахаша Џьонуа имҩаҿы аӡцрыҵтә еизгарҭа аремонттә усурақәа мҩаԥыргоит.
Ӡыда иаанхоит анаҩстәи Аҟәа араионқәеи амҩақәеи: Ажәытә ҳабла, Ешба имҩа, авокзал, Адыгеиаа рымҩа, ВИЕМ аҳабла, ақалақь агәы, аџьарымкьа араион.
Уаанӡа АУН "Аӡыканал" Sputnik иазеиҭанаҳәахьан Аҟәа ақалақь аҿы аӡы лассы-лассы идмырцәаларц азы комплексла аӡымҩангагақәа зегьы рыԥсахроуп. Уахь иаҵанакуеит аӡыҭгагақәагьы, аӡеизгарҭақәагьы, аӡымҩангагақәагьы.